Ticki Internet Explorer n Microsoft yettas-d yettwasbedd deg tuget n PCs yebnan ɣef Windows, yettban belli Microsoft yesmenyaf aseqdec n yiminig-ines Edge, yettusbadun d amezwer mi ara d-taɣeḍ.
Ddeqs n yiseggasen aya i yeǧǧa Microsoft ticreḍt-ines Internet Explorer, ɣef laǧalt n yiminig-ines Edge i yettwaleqqmen i Windows 10. Ɣas akken, aseqdec ẓẓayen n Edge yesnulfa-d taxxamt i Internet Explore, aṭas aṭas ɣef ssebbat n umṣada n yimahilen.
Dagi, ad nserwes gar yiminig-nneɣ Firefox Browser d Internet Explorer deg wayen yeɛnan taɣellist, tanfa d uɛebbi. Ad ak-nɛiwen ad tegzuḍ amgired yellan gar yiminig atrar am Firefox i yettqadaren ilugan n Web d yiminig-nniḍen i tesseqdaceḍ i yiswan n usedri neɣ si tannumi i tuɣeḍ ur tezmireḍ ara ad teǧǧeḍ d umatu.
Taɣellist d Tabaḍnit
Ma yella teǧǧiḍ aseqdec n Internet Explorer, ala imihi n tɣellist i d imigi ara ak-yesqeneen. Imḍebbar n tɣellist Microsoftieeggen-d ɣef waya d imelyan n yimdanen mazal ttkemmilen deg useqdec n Internet Explorer d iminig n web agejdan, ttarran iman-nsen deg yimihi meqqren.
Misrosoft ur issefrak ara tinefliyin timaynutin i Internet Explorer, ayen yebɣan ad d-yini uguren n tɣellist zgan llan. Microsoft yesteɛṛef ɛinani lexṣaṣ yella s umata deg yileqman akken ma llan n Internet Explorer.
D acu-tt tifrat i ilaqen ma yella takebbanit-ik·im tsedday isnasen iqburen i teddun kan ɣef Internet Explorer? Lewṣaya-nneɣ igerrzen, ur sexlaḍ ara gar umahil d zzehwan. Awelleh-nneɣ, d aseqdec n aseɣzaf n tallalt n yiminig aqbur i Windows. Aseɣzaf-a ad teǧǧ iseqdacen ad ldin s wudem awurman tagrumma n URLs yettusbadun deg Internet Explorer syen tuɣalin ɣer Firefox lawan n tunigin ɣer taɣult-nniḍen.
Tixxutert
S usḥissef, 4 ɣer 5% seg akk tukerḍiwin n web ɣef yiselkimen n tnarit kkant-d seg Internet Explorer n melmi kan deg 2019. Ahat annect-a yettban-d ulac deg-s, maca anamek n waya, d imelyan n yimdanen i yesfaydayen seg yir tirmit n internet iwumi ẓẓay usider d uskan, isebter ur d-nettban ara akken iwata — rnu ɣef waya akk, uguren n tɣellist iɣef d-newwi awal yakan.
Tidet kan, ssebbat n useqdec n Internet Explorer sɣur ineflayen d asekyed n yismal-nsen akken ad walin sani ttakken acbi ɣef yiminig aqdim neɣ sɣur tkebbanit i yesɛan kzn isnan uzɣinen i iteddun ala akked yiminig Internet Explorer.
Seg tama-nniḍen, Firefox d yiwen seg yiminigen i yezgan yettuleqqam, i d-yettawin daɣen aṭas n tmahilin ifazen ara teḥwiǧeḍ, am Pocket i d-isummuren agbur s wazal-is yal mi ara teldiḍ iccer amaynut. Afeggag-nneɣ n unadi yeddukklen d tansa n web neɣ Afeggag Quantum akken i as-neqqar, ad ak-d-yefk kra n yisumar yebnan ɣef ticraḍ n yisebter d tebzimin, azray, accaren yeldin d yinadiyen yettwassnen aṭas. Akked umiḍan Firefox baṭel, tzemreḍ ad tkecmeḍ ɣer yakk iɣewwaren-ik akked yifarisen-nneɣ-nniḍen n Firefox ɣef yal ibenk, qqen kan. Rnu lehna n uqerru imi iminig-inek iteddu s wudem amezwaru akken ad yehrez isefka-inek udmawanen.
Aɛebbi
Imi Microsoft igzem-itt di ṛṛay ad yekkes iminig Internet Explorer, ur isefrek ula d yiwen n lqem n iOS, daɣen urǧin yelli i Android. Akken-nniḍen, ma yella ur tseqdaceḍ ara aselkim n ufus neɣ n uniraw Windows, ur tettizmireḍ ara ad tkecmeḍ ɣer ticraḍ-inek n yisebter, amazray n tunigin, awalen uffiren yettwaskelsen, d telɣut-nniḍen ara semtawayen yiminigen atraren deg yibenka.
Firefox iteddu deg yal talɣubliḍt, ula deg Windows, macOS, Linux, Android d iOS. Ayagi yebɣa ad d-yini, tzemreḍ daɣen ad temtawiḍ akk talɣutin-inek ɣef tilɣabluḍin i meṛṛa. Ihi, ma yella tettinigeḍ deg uselkim n ufus n Windows, tzemreḍ ad d-tkemmleḍ seg wanda akken i tḥebseḍ mi ara tuɣaleḍ ɣer tunigin deg iPhone neɣ deg yibenk n Android. Ayen akka tesriḍ ilaq ad tili d tizeɣt akked yal iminig n Web atrar, nesḥassef imi yesea lexṣaṣ akked Internet Explorer.
Aktazal amatu
Mačči aṭas aya, Internet Explorer yella d iminig yettwassnen aṭas, i yettwaseqdacen daɣen deg umaḍal. Lewqat beddlen, titiknulujiyin daɣen beddlent, maca nesḥassef, Internet Explorer yeqqim akken yella. Microsoft inehhu iseqdacen ad ḥebsen aseqdec n Internet Explorer, ad ɛeddin ɣer ubdil-ines Edge iminig amaynut yebnan ɣef Chromium.
Asirem-nneɣ d tidtin kan akked yiminig uslig n teflest s tirmit n tikci n tirmit meqqren ɣef yibenkan akken ma llan. Deg userwes s lmizan mačči d timsizzelt. Firefox d netta i d-yufraren deg meṛṛa taggayin n uktazal. Ma yella yufa-k-id lḥal deg uxxam n Nana isseqdac Internet Explorer, ahat tebɣiḍ ad as-tefkeḍ tallalt sader-as-d Firefox.
Iserwas i yettwagen da, mmugen am wid yettwagen akked yiɣewwaren imezwer d yileqman n tuffɣa n yiminigen akka:
Firefox (81) | Internet Explorer (11)
Asebter-a yettwaleqqam yal tlata wagguren akken ad d-iban deg yileqman ineggura, akken yezmer daɣen ur d-ttbanen ara yileqman ineggura.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn scn_Latn kab_Latn